คือว่าผมกับแฟนได้มีอะไรกันตอนตี2แล้วทีนี้ก็คือหลั่งนอกแล้วทีนี้ไม่แน่ใจว่าทันรึป่าว พอ8โมงเช้าเราก็ไปซื้อยาคุมฉุกเฉนมาให้กิน2เม็ด แล้วทีนี้พอถึงวันที่ประจำเดือนจะต้องมา แต่มันไม่มาครับ มันเป็นอาการยังไงครับ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ส่วนการที่ประจำเดือนไม่มา อาจเกิดจากผลของยาคุมฉุกเฉินที่ทำให้ประจำเดือนมาช้าได้ ดังนั้น แนะนำควรรอประจำเดือนต่อไปอีกซักระยะก่อน หากยังคงไม่มา หรือเกิน 2 สัปดาห์นับจากที่ได้มีเพศสัมพันธ์ไปแล้ว ก็ควรตรวจหาการตั้งครรภ์ดูค่ะการทานยาคุมฉุกเฉินนนั้น ย่อมทำให้ประจำเดือนมาผิดปกติได้ และประสิทธิภาพก็ไม่ได้ถือว่าดีมากนัก ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดอื่นๆ ที่มีประสิทธิภาพสูงกว่า เช่น ถุงยางอนามัย ยาเม็ดคุมกำเนิด ยาฉีดคุมกำเนิด เป็นต้น